

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.11 | 2025. gada 26. jūnijā |

**25.**

# Par cirsmu izsoli īpašumā “Ogres Zilie kalni”

1. Ogres novada pašvaldībai piederošajā īpašumā “Ogres Zilie kalni”, kadastra Nr. 7401 002 0149, zemes vienības kadastra apzīmējums 7401 002 0149, atrodas mežaudze, kura ir bojāta egļu astoņzobu mizgrauža darbības rezultātā. Lai novērstu koku kaitēkļa radītās sekas, nepieciešams izcirst bojātos kokus. Īpašums, ar bojāto mežaudzi atrodas Ogres pilsētas teritorijā.
2. Meža likuma 12. panta pirmā daļa nosaka, ka lai uzsāktu koku ciršanu mežā, nepieciešams koku ciršanas apliecinājums. Pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” Valsts Meža dienestā ir saņēmusi ciršanas apliecinājumu koku ciršanai sanitārajā izlases cirtē Ogres novada pašvaldības nekustamā īpašuma „Ogres Zilie kalni”, Ogres pilsētā, Ogres novadā, kadastra Nr. 7401 002 0149, zemes vienības kadastra apzīmējums 7401 002 0149, meža 1. kvartāla 2., 10., 11., 29., 30., 31., 32., 33., 34., 35., 40., un 45. nogabalā 6,24 ha platībā, ar koksnes krāju 341,04 m3.
3. Noklausoties Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” direktora Aivara Tauriņa ziņojumu par koku ciršanu īpašumā “Ogres Zilie kalni”, kadastra Nr. 7401 002 0149, un lietderīgās koksnes krāju, konstatēts::
4. saskaņā ar ierakstu Ogres pilsētas zemesgrāmatas nodalījumā īpašuma “Ogres Zilie kalni”, īpašuma kadastra Nr. 7401 002 0149, zemes vienības kadastra apzīmējums 7401 002 0149, kopējā platība 24,04 ha, īpašnieks ir Ogres novada pašvaldība;
5. Ogres novada pašvaldībai nav tehnisku resursu koku ciršanai un koksnes pārstrādei, nepieciešams izsludināt publisku izsoli par koksnes izstrādi un pārdošanu, līdz ar to nepieciešams atsavināt atklātā elektroniskā izsolē piederošo kustamo mantu – sanitāro izlases cirsmu “Ogres Zilie kalni”;
6. saskaņā ar IU „Mežs un vējš”, reģistrācijas Nr. 41502013142, cirsmas novērtējumu, ir noteikta iegūstamās koksnes nominālā vērtība 8353,80 EUR (astoņi tūkstoši trīs simti piecdesmit trīs *euro* un 80 centi) apmērā;
7. Publiskas personas mantas atsavināšanas likuma (turpmāk – Likums) 6. panta otrā daļa noteic, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, Likuma trešajā daļā noteikts, ka lēmumā par atsavināšanu norāda atsavināšanas veidu. Likuma 8. panta ceturtā daļa noteic, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt, piektā daļa nosaka, ka kustamās mantas novērtēšanas komisijas sastāvu un mantas nosacīto cenu apstiprina institūcija (amatpersona), kuras saskaņā ar likuma nosacījumiem ir tiesīga atļaut attiecīgās mantas atsavināšanu;
8. 2025. gada 3. jūnijā Ogres novada pašvaldības mantas novērtēšanas un izsoles komisija noteica koksnes nosacīto cenu 8353,80 EUR (astoņi tūkstoši trīs simti piecdesmit trīs *euro* un 80 centi) bez pievienotās vērtības nodokļa, ar prognozējamo krājas apjomu 341,04 m3 (protokols Nr. K.1-2/103);
9. koksnes atsavināšanas rezultātā Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” 2025. gada budžetā tiks iegūti papildus ieņēmumi meža atjaunošanas pasākumiem Ogres novada pašvaldības īpašumā esošajos mežos.
10. Pamatojoties uz Pašvaldību likuma 10. panta pirmās daļas 17. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 6. panta otro daļu, 8. panta piekto daļu, 9. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmo un otro daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 1 (Santa Ločmele), "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atsavināt** atklātā elektroniskā izsolē ar augšupejošu soli Ogres novada pašvaldībai piederošo kustamo mantu – sanitāro izlases cirsmu “Ogres Zilie kalni”, Ogres pilsētā, Ogres novadā, kadastra Nr. 7401 002 0149, zemes vienības kadastra apzīmējums 7401 002 0149, meža 1. kvartāla 2., 10., 11., 29., 30., 31., 32., 33., 34., 35., 40., un 45. nogabalā, platība 6,24 ha.
2. **Noteikt** atsavināmās sanitārās izlases cirsmas izsoles sākumcenu **8353,80 EUR** (astoņi tūkstoši trīs simti piecdesmit trīs *euro* un 80 centi).
3. **Uzdot** Ogres novada pašvaldības mantas novērtēšanas un izsoles komisijai apstiprināt cirsmas izsoles noteikumus un rīkot izsoli.
4. **Pilnvarot** Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” direktoru sagatavot un organizēt pirkuma līguma noslēgšanu ar cirsmu izsoles uzvarētāju.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)